gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl pt gl gl gl en gl gl gl pt gl gl gl de en sv fr de de it gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Oferta: 10 minutos de conversa por só un euro
Venres, sexta feira, 07 de outubro de 2022
Por tres días Quico Cadaval instalarase nun escaparate da rúa Real de Ferrol para charlar con quen queira pagar este prezo módico.
Tags: Ferrol performance Quico Cadaval teatro
As últimas semanas de rebaixas de verán gardan unha sorpresa en Ferrol. No escaparate do número 44 da rúa Real, Quico Cadaval ofrece conversas a un euro. O que queira participar só ten que pagar a tarifa convida e iniciar unha charla de 10 minutos que os demais só poderán ver a través do cristal.
O narrador, autor, actor e director teatral presenta a súa performance “Conversatório: medias variáveis” do martes 18 ao xoves 20 de 18 a 22 horas. Quico Cadaval, co apoio dunha vendedora de tempo, sométese a conversas nas que o tempo é repartido entre o artista e o cliente, empregando pra iso un reloxo de xadrez. Os que pasan pola rúa poden ver a conversa, pero non oíla. Cadaval garante o segredo sobre o tema e o contido da conversa, mentres que os clientes son libres de difundila e incluso terxiversala.
Quico Cadaval comprobou que o público non se contenta con observar a acción. “A xente quere escoitar, aínda que algúns recoñéceno e outros non”. Os espectadores que se paran diante do cristal queren ter o dereito a oír e hai incluso quen protesta por non poder seguir as palabras da conversa. “É parte da cultura actual: o dereito á intimidade está esmagado polo dereito a inmiscirse na intimidade dos demais”.
Amsterdam, o confesionario e os Monty Python
O obxectivo de “Conservatório” é “elevar a conversa, descontextualizala e colocala como un obxecto de arte para que adquira todo o seu sentido”, sinala Cadaval, para quen “a conversa parece algo cotiá, gratuíto, e esta acción evidencia que custa tempo e diñeiro”. Unha das claves da performance é o reloxo de xadrez e o concepto de reparto do tempo: “a xente cre que o tempo é compartido, pero o certo é que é repartido: o tempo que fala un non o fai o outro”.
“Conversatório” remite aos escaparates do Barrio Vermello de Amsterdam: “a xente cre que ama a quen quere e fala con quen quere, e aquí falas con quen paga”, di Cadaval. Tamén ao confesionario, pola busca de alivio e a idea do segredo de confesión. Quico Cadaval apunta outra referencia: unha escena dos Monty Python na que a xente pagaba por discutir.
A performance chega a Ferrol logo de pasar polo Festival de Teatro Cómico e Festivo de Cangas e o Festival PAN de Morille (Salamanca). A peza exhibiuse por primeira vez o verán pasado na presentación dun disco de Ecléctica Ensemble no entorno do CGAC en Santiago.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Quico Cadaval na súa acción "Conversatório"
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto